CAN HDDICLELE 


YN GOSOD ALLAN 


EWYLLYS Y TINKERH, 


a 


Holl Gymru gyffredin 

Deheubarth, gorllewin, 

Gwrandewch arnai'n sydyn 
Y modd ag y gwnaf 

Rhoi'm ffryns a'm carenydd 

Yn ben ar y gwledydd, 
Cant genyf hafodydd o'r teccaf. 


Rho'i Twmi, mab henaf, 

Rhydodyn yn gyntaf, 

Taliaris yw'r nesaf, 
Llandeilo, 

Caerfyrddin, Cydweli, 

Llawrcwrt, a 'Threfenti, 
Os coda eu rhenti hwy'n gryno. 


Rho'i Deio Dredeger, 
Trefynwy, a'r Bywper, 
A Cholbrwc bob cyfer, 
A Marchnad-y-Waun, 
Caerdydd, a Caerphili, 
Aberhonddu, a'r Fenni, 
Mor braf 'rwyf fi'n rhanu rhwng rhai'n. 


Rho'i hefyd mab Jacy 

Yn ben ar y rhei'ny, 

Gellyaur a Threnewy', 
Gwmgwili o'r bron, 

Orielton a Chilgeti, 
Picton Castle, Aberteifi, 
Mor braf 'rwyf yn plygu gwyr mawrion. 


Rho'i Nedi, mab llawen, 
Holl stad Rhosygilwen, 
Fe gaiff y Ffynnonwen 
Yn llawen fel llys, 
Cwmgloin, Pantyderi, 
Llwynygwair, a Llysnewy', 
Mor braf 'rwy'n gwneuthur fy 'wyllys. 


Rho'i Wili, fwyn esmwyth, 
Yn ben ar ei dylwyth, 
Yn nhref Aberystwyth, 
Mawr fendith i'r fo, 
Talsarn, a Chilcenin, 
A Llanbed'-pont-Stephyn, 
Llwyd Jack, blodau'r Dyffryn 'rwy'n deffro. 


Rhoi'n Rhosy'r ferch henaf, 
Yn gryno mi gryntaf, 
A Warwick-'pon-Tweed, 
Ac yma mae tafarn 
Syr Watkin Wynn William, 
Lle gwiwlan a mwynlan am olud. 


Rho'i Betty'r ferch heini 
Yn Henllan, Llanddewi, 
Caiff hono feddianu 
Y rhei'ny heb gel, 
Tre' Llanbed, Tegfynydd, 
Trefechan, Pontnewydd, 
Ond ydwy'n gwaddoli'n ddidrafel. 


Rho'i Pegi'n Sir Benfro 

Holl bwer y Barlow, 

Kilgerran yn gryno, 
Kilrhiwau, 

Tre Hwllffordd, Tre' Thimbych, : 
Penpedwast, Rhosymynich, 
Arglwyddiaeth Ty Ddewi gaiff hithau. 


Rho'i Mary—merch dawel, 
Âr living Lord Campbell, 
Caiff lefydd go isel, 
Y ffeina'n y fro, 
Ffynonbedr, Maesfelin, 
Llwynbrain, a Llwyncelyn, 
Fel gallo gael llengcyn i'w thoncio. 


Rho'i Nany'r ferch hoyw, 

Ar dyddan Banerw, 

Maesgwynne a Threbedw, 
Mi roddaf yn ffri, 

Llangolman, Clynderwen, 

Llanrhyd, a Llawhaden, 
Casgwys, a Thrafelen gaiff Nany. 


Rho'i Esther, ferch lusty, 
Yn nhref Castellnewy', 
Caiff fyw ar lan Teifi, 
Beth fyna hi ga'l, 
Fel gallo gael ganddi 
Llangc cynhes mewn gwely, 
Gael dofi ei nwydau anwadal. 


Rho'i Sally'r ferch ieu'af 
Mi 'i henwa'n ddiweddaf, 
I fyw yn ddianaf 
Mewn palas gwyn braf, 
Mi fynna'i gwaddoli 
Yn ben ar holl Gymru, 
Mi gofiaf am Sally'r ferch iewaf. 


Rho'i nhad a mam hefyd, 

Yn mhell iawn o'r gofid, 

Manllwyd, Plasgwynfyd 
A gofiaf, 

Merionydd, Maesyfed, 
Trefaldwyn, Plasymerched, 
Manooch, a Wernyied mi roddaf. 


Mi ro'f fy ngwraig serchog, 
Gyfeilles galonnog, 
Dan ofal gwyr enwog, 
Un geínog fydd hi: 
Un Price o Lantowy, 
John Morgans, Llanddyfri, 
Gwyn Williams, llawn arian ro'i ami. 


Os gwnaethum anghofio 
Rhyw balas o'm heiddo, 
Ymdrechwch ymchwilio 
Am dano mewn pryd, 
A pheidiwch cyntachu 
'Nol darfod fy nghladdu, 
Gall pawb o'm holl deulu gael hawddfyd. 


Os gofyn wneir yn unlle 
Pwy luniodd y geiriau, 
Un cryfach synwyrau 
'Rwy'n addef na fi, 
Ei enw gan lawer 
_ Oedd Gautto'r hen Dinker, 
Fu'n oesi ryw amser yn Nghymru. 





